ДО

ОБЩИНСКИ СЪВЕТ

Б У Р Г А С

Д О К Л А Д Н А  З А П И С К А

ОТ ДИМИТЪР НИКОЛОВ НИКОЛОВ –

КМЕТ НА ОБЩИНА БУРГАС
ОТНОСНО: Приемане на стратегия за развитие на социалните услуги 

в Община Бургас за периода 2018-2022 г. 
           УВАЖАЕМИ ОБЩИНСКИ СЪВЕТНИЦИ,

          Последните промени в Закона за социалното подпомагане и Правилника за прилагане на Закона за социално подпомагане налагат създаването на стратегически документи, обхващайки развитието и  планирането на социалните услуги за един по-дълъг период от време.  

          Разработването на стратегията за развитие на социалните услуги в Община Бургас дефинира необходимостта от определяне на задачите и насочване на усилията на местната власт, неправителственият сектор и местната общност към решаване на нарастващите потребности на жителите на Общината от социални услуги и подкрепа.
Процесът на планиране в Община Бургас стъпи на анализа на нуждите на рисковите групи и ресурсите, извършен през периода октомври 2017 г.- февруари 2018 г.  При разработването на общинската стратегия са използвани Областната стратегия за развитие на социалните услуги, Общинския план за развитие, Общинската програма за детето 2018 г., Годишен план за развитие на социалните услуги на територията на община Бургас за 2018 г.

При планирането на социалните услуги са съобразени следните принципи и подходи:
· Съответствие с реалните нужди на групите в риск;

· Изпълнимост и приложимост на планираните интервенции;

· Гъвкавост при определянето на съдържанието на планираните услуги и мерки;
· Планиране с участието на заинтересованите страни на областно и общинско ниво.

          Чрез Общинската стратегия, Община Бургас се присъединява и към европейските принципи на хуманност и солидарност, като продължава да осигурява достъпни и качествени социални услуги, интеграция на общности и индивиди, пълноценна реализация и грижа за хората от рисковите групи.

Основна ценност за стратегията е всяко човешко същество със своята уникалност да има възможност за реализация, без значение на етническа принадлежност, пол, увреждане, възраст, социално положение. 

Ето защо и на основание чл.21, ал.1, т.12 от Закона за местно самоуправление и местната администрация, във връзка с 19, ал. 2 от Закона за социално подпомагане предлагам, Общински съвет Бургас да вземе следното 

Р Е Ш Е Н И Е:

Приема Стратегия за развитие на социалните услуги в Община Бургас за периода 2018г. – 2022г. 
        Приложение: 

1. Стратегия за развитие на социалните услуги в Община Бургас за периода 2018г.-2022г. съгласувана с Директора на Дирекция „Социално подпомагане” Бургас.
2. Протокол от заседание на Обществен съвет по социално подпомагане.

Съгласували:
Д-Р ЛОРИС МАНУЕЛЯН

Заместник-кмет „Здравеопазване, социални дейности и спорт” 

Златина Георгиева

Директор на Дирекция „Правно и нормативно обслужване”

Тодор Вълчев

Главен юрисконсулт, в дирекция „Социални дейности, здравеопазване и спорт”
Изготвил:

Мая Казанджиева

Директор на дирекция „Социални дейности, здравеопазване и спорт”
ДИМИТЪР НИКОЛОВ

Кмет на Община Бургас

Съгласували:

Д-Р ЛОРИС МАНУЕЛЯН

Заместник-кмет „Здравеопазване, превенции, социални дейности, трудова заетост и спорт” 

Златина Георгиева

Директор Дирекция „Правно и нормативно обслужване”

Мая Казанджиева

Директор на дирекция „Социални дейности и трудова заетост”
Изготвил:

Адриана Христова

Старши специалист в дирекция „Социални дейности и трудова заетост”
